《送僧归护国寺》
宋代·赵况

振锡携瓶谒未央，薜萝衣溼若天香。
晓辞丹陛君恩重，笑指旧山归路长。
何处漱泉吟夜月，几程闻雨宿云房。
他年松下敲门去，应许尘襟拂石床。

作者简介：赵况，天水（今属甘肃）人。进士及第（《乖崖集》卷八《送赵况进士谒李员外序》）。真宗时通判宿州（《武夷新集》卷四《史馆赵祠部况通判宿州》）。